Sushi

Sushi (japaneg :寿司) a reer eus ur meuz a Japan. Unan eus ar meuzioù japanat brudetañ e diavaez ar vro eo. Ne ouezer ket pevare e voe krouet. Marteze a-walc'h e-tro ar  kantved, pa grogas Japaniz da c'hounit riz. 

Sushi a farder diwar riz, ha n'eo ket diwar besked. Riz a galite a ranker kaout. Gant gwinegr e vez mesket, d'e veskañ gant a bep seurt aozennoù all. E Japan e veze implijet ar riz da virout ar boued. 

 Sushi liesseurt 


Meur a seurt sushi a zo, en o zouez :

 Nigirizushi 
 nigirizushi (握り寿司, sushi treut) : ur bouloutenn riz gwinegret (shari) neta warni : da lavaret eo un drailhenn pesk kriz pe poazh, met ivez chifretez, krank, alumenn-vioù, legumaj, teureug pe a bep seurt traoù all. Un tamm bihan wasabi a ouzhpenner ivez.

 gunkanmaki (軍艦巻, roll « lestr brezel ») a zo ur seurt nigirizushi heñvel ouzh makizushi (maki, 巻, roll). Ur bouloutenn riz gronnet en un tamm bezhin nori 4 cm anezhañ eo. Warni e lakaer a bep seurt aozennoù, evel vioù pesked da skouer. 

 temarizushi (手まり寿司, sushi temari) a zo ur seurt sushi stumm un hirgelc'h dezhañ. « Temari » (手まり, bolotenn dorn, evel handball) a oa ur volotenn ha na veze implijet nemet gant merc'hed, hag ar re-se a veze o c'hoari hag o kanañ tra ma lakaent ar volotenn da adlammat war al leur. Daoust ma n'eo ket anavezet kalz en Europa ez eo ur seurt sushi a gaver alies e Japan, rak aes-tre eo da fardañ.

 Makizushi 

 makizushi (巻き寿司) a farder diwar un tamm bezhin sec'h (nori) ledet warnañ ur gwiskad riz, legumaj hag un tamm pesk. Ur wech aozet ar meuz e roller anezhañ hag e peger anezhañ dre c'hlebiañ an tamm bezhin. Goude-se e troc'her anezhañ e drailhennoù : re hoso-makizushi (2cm treuzkiz), re naka-makizushi (3cm treuzkiz) ha re futo-makizushi (4cm treuzkiz). E Kalifornia e farder ura-makizuchi, da lavaret eo ec'h ouzhpenner ur gwiskad riz war an tamm nori. Damheñvel ouzh gimbap, ur meuz a Gorea, eo ar makizushi. 
+ Seurtoù maki Akanasu maki  赤茄子巻  gant tomatez  Ātichōku maki  アーティチョーク巻  gant artichaod  Abocado maki  アボカド巻  gant avokadez  Kappa maki  かっぱ巻 pe 河童巻  gant konkombrez, diwar anv Kappa a vije bet sot gant konkombrez Karashina maki　 からしな巻 pe 芥子菜巻  gant delioù sezo  kimuchi maki  キムチ巻  gant kimchi (Kaol Sina goet evel e Korea)  Nato maki  納豆巻  gant nato (soja goet e mod Japan)  Oshinko maki  お新香巻  gant irvin iliet mod Sina Shiitake maki  シイタケ巻 pe 椎茸巻  gant shiitake (togoù-touseg blazet) Takenoko maki  竹の子巻き  gant tammoù bambouz  Tamago maki  玉子巻  gant krampouezh-vioù  Yakiakapiiman maki  焼き赤ピーマン巻  gant pebrennoù ruz kras Yakikipiiman maki  焼き黄ピーマン巻  gant pebrennoù melen kras Yakinasu maki  焼き茄子巻  gant berjinez kras  Zukkīni maki  ズッキーニ巻  gant kourjetez  Kalifuorunia rōru  カリフォルニアロール  California roll, ledanoc'h, stumm un droellenn dezho 

+ Maki gant pesked / kestrenneged / kregin Ebi maki  海老巻  gant chifretez Hamachi maki   gant glazenn Hotategi maki   gant Krogenn-Sant-Jakez Katakuchiiwashi maki   gant genougamm Sappa maki   gant sardin Suzuki maki   gant braog  Shake maki   gant eog Tai maki   gant pirono Tekka maki   gant toun Tunamayo maki  ツナマヨ巻  gant toun ha maionez Unagi maki  鰻巻  gant sili

Ment ar maki :
 Hoso maki, 細巻 : treuzkiz bihan (2-3cm)
 Naka maki, 中巻 : treuzkiz krenn (3-4cm)
 Futo maki,太巻 : treuzkiz bras (4-6cm)

Doareoù all :
 Ura maki, 裏巻 : nori e diabarzh ar roll
 Temaki, 手巻, e stumm ur pikern

 Temakizushi 

 temakizushi (手巻き寿司, sushi rollet gant an daouarn) : ur pikern nori eo, ennañ riz hag aozennoù all (pesked, legumaj hag all). 

 Binvioù 
+BinvioùAnvDisplegadennFukinDilhadHangiriBarilh da fardañ rizHochoKontilliMakisuPallennig bambouz da rollañ sushiRyoribashiBizhier da fardañ bouedShamojiSpanell goad da veskañ rizMakiyakinabePillig hirgarrezek da fardañ alumenn-vioùOshizushihakoMoull da fardañ oshizushi

 Notennoù 

 Liammoù diavaez 
 Anavezout ar sushi e lec'hienn snopes 
 Penaos debriñ sushi 
 Penaos fardañ riz

Rummad:Meuzioù
Rummad:Keginerezh Japan